|  |  |  |
| --- | --- | --- |
| **בנק ישראל**  דוברות והסברה כלכלית | לוגו בנק ישראל | ירושלים, ט"ו בטבת תשפ"א  ‏‏30 בדצמבר 2020 |

הודעה לעיתונות:

התפתחות החוב של המגזר הפרטי הלא-פיננסי ברביע השלישי של 2020

להלן תמצית ההתפתחויות בנתוני החוב של המגזר הפרטי הלא-פיננסי ברביע השלישי של השנה:

* ברביע השלישי נרשמה עלייה ביתרת החוב של **המגזר העסקי** בכ-9 מיליארד ש"ח (1%) שמקורה בעלייה ביתרת החוב החוץ-בנקאי בעיקר בחוב שגויס בחו"ל.
* המרווח בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות המשיך להצטמצם לכ-1.4 נק' האחוז, זאת לאחר ההתרחבות המשמעותית שנרשמה ברביע הראשון של השנה, בעיקר בחודש מרץ, על רקע משבר הקורונה;
* יתרת **החוב לדיור של משקי הבית** המשיכה לגדול ברביע זה בכ-8 מיליארדים (1.9%);
* ביתרת **החוב לא לדיור** נרשמה ברביע השלישי ירידה בהיקף של כ-1 מיליארדים (0.4%-). מתחילת השנה הצטמצמה יתרת החוב שלא לדיור בכ-4%, בעיקר ברביע הראשון של השנה, על רקע משבר הקורונה.

1. החוב של המגזר העסקי הלא-פיננסי**[[1]](#footnote-1)**

* מהחטיבה למידע ולסטטיסטיקה נמסר, כי ברביע השלישי של שנת 2020 גדלה יתרת החוב של המגזר העסקי בכ-9 מיליארדי ש"ח (1%) לרמה של כ-963 מיליארדים. העלייה ביתרת החוב נבעה מגיוסי חוב נטו באפיק האג"ח הסחירות בארץ ובחו"ל, שקוזזו בחלקן כתוצאה מירידה בהלוואות בנקאיות ובהלוואות הישירות מהגופים המוסדיים, וכן מייסוף של כ-2.8% בשער החליפין של השקל מול הדולר שהקטין את השווי של החוב הנקוב במט"ח והצמוד לו.
* ברביע השלישי של השנה **הנפיק המגזר העסקי** אג"ח בשווי של כ-9 מיליארדי ש"ח, נמוך מממוצע הגיוסים של ארבעת הרביעים הקודמים (כ-11.5 מיליארדים בממוצע לרביע). כשני שלישים מהגיוסים ברביע זה היו של חברות מענף הנדל"ן והבינוי.

בחודש אוקטובר 2020 הנפיק המגזר העסקי אג"ח בשווי של כ-4 מיליארדי ש"ח, רובן באג"ח סחירות. (איור 3).

* ברביע השלישי של השנה **המרווח[[2]](#footnote-2) בין תשואת האג"ח הקונצרניות הכלולות במדד תל בונד 60, לבין תשואת האג"ח הממשלתיות הצמודות** המשיך להצטמצם בכ-0.3 נק' האחוז, לכ-1.4 נק' האחוז, זאת לאחר ההתרחבות המשמעותית שנרשמה ברביע הראשון של השנה, בעיקר בחודש מרץ, על רקע משבר הקורונה. בחודשים אוקטובר-נובמבר 2020 מרווח זה המשיך להצטמצם עד לרמה של כ-1.3 נק' האחוז. (איור 4).


**לוח 1: התפלגות החוב של המגזר העסקי הלא-פיננסי**1

לוח 1: התפלגות החוב של המגזר העסקי הלא-פיננסי


**איור 1: אומדן לתנועות של סך החוב של המגזר העסקי הלא-פיננסי**

איור 1: אומדן לתנועות של סך החוב של המגזר העסקי הלא-פיננסי

**איור 2: שיעורי השינוי לעומת הרביע המקביל בשנה הקודמת בחוב הבנקאי והחוץ-בנקאי של המגזר העסקי הלא-פיננסי**

****

**איור 3: הנפקות אג"ח של המגזר העסקי הלא-פיננסי במהלך הרביע, לפי ענפים**

****

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות   
(ממוצע חודשי)**

**איור 4: המרווח בין אג"ח חברות צמודות (תל בונד 60) לאג"ח ממשלתיות צמודות 
(ממוצע חודשי)
**


1. החוב של משקי הבית

* **יתרת החוב של משקי הבית** גדלה ברביע השלישי של שנת 2020 לרמה של כ-602 מיליארדי ש"ח – עלייה של כ-7 מיליארדי ש"ח (1.2%): יתרת **החוב לדיור** עלתה בכ-8 מיליארדי ש"ח (1.9%) לרמה של כ-408 מיליארדים, ואילו יתרת **החוב לא לדיור** קטנה בכ-1 מיליארד (0.4%-) ועמדה בסוף הרביע על כ-194 מיליארדים. מתחילת השנה ירדה יתרת החוב שלא לדיור בכ-4%, הירידה התעצמה בעיקר ברביע הראשון של השנה, על רקע משבר הקורונה. (איור 5).
* ברביע השלישי של שנת 2020 נטילת משכנתאות חדשות הסתכמה בכ-19.5 מיליארדי ש"ח, גבוה מהתקופה המקבילה אשתקד (כ-18.3 מיליארדים). עם זאת, באוקטובר 2020 נרשמה ירידה, עונתית ברובה, בנטילת משכנתאות חדשות והן הסתכמו בכ-6.2 מיליארדי ש"ח. בניכוי השפעות עונתיות, נטילת משכנתאות חדשות בחודש אוקטובר עמדה על כ-7.4 מיליארדי ש"ח. (איור 6).


**לוח 2: יתרות החוב של משקי הבית1**

לוח 2: יתרות החוב של משקי הבית1 

**איור 5: שיעורי השינוי לעומת הרביע המקביל בשנה הקודמת בחוב של משקי הבית לדיור ושלא לדיור**

****

**איור 6: סכום ההלוואות החדשות לרכישת דירת מגורים שהעמידו הבנקים לציבור (משכנתאות)**



ראה קישור למידע נוסף בנושא המופיע באתר הבנק בדף [יתרות האשראי במשק](http://www.boi.org.il/he/DataAndStatistics/Pages/MainPage.aspx?Level=4&Sid=53&SubjectType=2), קישור [לנתוני משכנתאות](http://www.boi.org.il/he/BankingSupervision/Data/Pages/Tables.aspx?ChapterId=13), קישור לנתוני [מחירים בבנקים](http://www.boi.org.il/he/BankingSupervision/Data/Pages/Tables.aspx?ChapterId=6).

1. חברות עסקיות ישראליות, ללא בנקים, חברות כרטיסי אשראי וחברות ביטוח. [↑](#footnote-ref-1)
2. השינוי במרווח בין רביע לרביע מחושב כהפרש בין המרווח הממוצע בחודש האחרון של הרביע הנסקר לבין המרווח הממוצע בחודש האחרון של הרביע הקודם. [↑](#footnote-ref-2)